                                                                                            Nr. 5154/22.03.2023

REFERAT DE APROBARE


	Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de hotărâre pentru modificarea și completarea Hotărârii Consiliului Local nr.26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni”.
	În conformitate cu prevederile art. 354 și ale art. 357 din O.U.G. 57/2019 privind Codul administrativ, a Codului Civil și a Hotărârii Guvernului nr. 834/1991 privind stabilirea și evaluarea unor terenuri deținute de societăți comerciale cu capital de stat, precum și a Normele tehnice din 14 mai 2020 pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor aprobate prin HG nr.392/2020,  vă prezint următoarele:
	Prin HCL nr.26/23.02.2021 s-a aprobat Inventarul bunurilor care alcătuiesc domeniul privat al orașului Boldești-Scăeni.
Prin referatul nr. 5088/21.03.2023 se propune modificarea pozițiilor  : 
·     nr. 208 - Teren aferent Dispensar uman Boldeşti, în urma efectuării măsurătorilor în vederea intabulării, suprafața rezultată este de 256 mp;
· nr. 209 - Clădire dispensar medical Boldeşti Calea Unirii nr.114 în urma efectuării măsurătorilor în vederea intabulării, suprafața rezultată este de 149 mp;
· nr. 259 - Teren situat în T54 Np 2710 în suprafață de 47.740 mp (suprafață modificată în urma intabulării la 47751 mp), în urma lotizării se modifică astfel:
· Lot nr.1 cu S = 27.941 mp cu nr. cadastral 27223; 
· Lot nr.2 cu S = 19.810 mp cu nr. cadastral 27224;
· [bookmark: _GoBack]nr. 263 - Teren Aleea Clubului  cu suprafața de 712 mp, în urma efectuării măsurătorilor în vederea intabulării, suprafața rezultată este de 813 mp, teren ce a fost inclus în domeniul privat in baza protocolului de predare-primire nr. 5.573 din 22.03.2022 încheiat între S.C. OMV PETROM S.A. şi U.A.T. Boldeşti-Scăeni, și pus la dispoziția Consiliului Local Boldești-Scăeni.
Totodată se propune completarea Anexei la Hotărârea Consiliului Local nr.26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești - Scăeni cu poziția:
·     nr.  267 -  Teren situat în Tarlaua 30, P 1876, cu acces din Intrarea Serei în suprafață de  404 mp, teren ce apare în evidențele Cadastrului General întocmit în anul 1988 ca fiind în administrarea Consiliului Popular Boldești Scăieni. Acest teren nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, nu face obiectul vreunui litigiu și nu este grevat de alte sarcini, în afară de faptul că pe acest teren se află o construcție, proprietatea OMV Petrom. Pentru acest teren OMV Petrom ne solicită prin adresa nr. 60/02.03.2023 documentele care atestă dreptul de proprietate asupra terenului, fiindu-le necesare la OCPI Prahova în vederea intabulării.
        
	Faţă de cele mai sus expuse, propun modificarea și completarea Hotărârii Consiliului Local nr.26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești-Scăeni .
	În speranţa aprobării, vă mulţumesc anticipat!

